
Demonstratoris,  et  Professoris  extra  ordinem  Chemiae  Generalis 
Artibus  accomodatae  in  Regio  Scientiarum  Archigymnasio.. 

Lectum  dic  i3  julii  i8a3. 


JF^athologis  non  minus  quam  Clinicis  gravissimum  meditationis 
argumentum  nullo  non  tempore  suppeditavit  actio , ac  vis  ea , 
quibus  mercurius  agit  in  viventem  oeconomiam  , tum  ut  virus  ve- 
nereum  destruat,  cum  ut  morbum  ab  infensa  hujuscemodi  contage 
-ortum  penitus  curet.  Fatendum  interim  est  prolatas  in  hand  rem 
hypotheses , et  ipsasmet  clinicas  observationes  parum  hactenus 
proluisse  ad  rem  tanti  momenti  satis  superque  illustrandam. 

Hoc  phoenomenon,  quum  nec  sat  apte  concipi,  neque  accurate 
•explicari  posse  autumaverint  jatrochimici , nisi  prius  exploratum 
apprime  esset  cuinam,  vel  quibusnam  humoribus  illud  nuberet 
metallum  ad  luem  .veneream  expellendam,  et  qua  demum  via  e 
*viventi  corpore  eliminaretur,  id  ut  assequerentur,  nonnullas  habue- 
runt sat  accuratas  encheireses  in  sanguinem,  bilem,  urinas,  alios- 
que  humores.  At  frustra  insudasse  dolenclum  est;  si  enim  excipias 
tentamenta  a Zellero , et  Authenrietio  capta  , qui,  ex  una  drachma 
sanguinis  exsiccati , ab  animalibus  educti , quae  per  octo  vel  novem 
dies  hydrargirosi  subjecta,  ex  ejus  vi,  et  efficacitate  perierant, 
drachmam  fere  semissem  mercurii  vivi  obtinuisse  contendunt , 

( quod  quidem  , utpote  a veritate  abliorrens  cum  cordatissimis  vi- 
ris haud  esse  admittendum  censemus  ) ; si  inquam  haec  excipias 
tentamina  , alia  nulla  habita  invenies  , quae  mercurii  in  humoribus 
praesentiam  ostendant , et  propterea  ad  phoenomenon  concipiendum, 
atque  explicandum  veluti  manuducant.  Nullum  quippe'  mercurii 
vestigium  in  humoribus  detectum  fuisse , ex  accuratis  chemicis  ten- 
tamentis  Bergmanni , Klaprothii , Cruik-Scankii , Carminati , Mara- 
belli  , Rhadesii , Strabenovii , aliorumque , facile  colligitur.  Maximi 
esse  momenti  id  probe  noscere  , ac  definire  ipse  reputans , mei 
muneris  duxi  habita  specimina  iterare  , et  varios  humores  animales 
ab  individuis  syphilide  laborantibus,  atque  subpositis  mercuriali 
diaetae  depromptos  , novis  tentamentis  subjicere  , ut  demum  , apta 
instituta  eucheiresi  , quid  sentiendum  esset , constituerem.  At  enim 
vero  , ingenue  profiteor  , etsi  pro  virili  parte  tentamenta  suscipe- 
rem , varia , ac  multiplici  ratione  iterarem , nihil  inde  profeci  , 
nullumque  vel  minimum  mercurii  , vel  in  hoc  , vel  m illo  humore 

occurrentis  indicium  detegere  potui. 

Obstupui , spem  tamen  non  amisi : et  ad  nova  suscipienda  expe- 
rimenta hoc  magis  me  movit , mercurium  corpus  humanum  ingres- 
sum, in  quo  nullo  modo  consistere  , ac  morari  potest , necessario 
quaque  via  eliminari  debere.  Mecum  reputans  igitur  mercurium 
sub  unguenti  saepius  forma  cuti  illitum  interiora  petere  , a bi- 
bulis cutis  vasculis  resorptum , per  hanc  viam  m sanguinis  a veum 
traduci , maximam  eam  hic  pati  divisionem  , qua  metallum  capax 
est  quin  novam  fortasse  formam  nanciscatur ; reputans  hoc  prae- 
cise modo  per  omnes  corporis  partes  distribui,  eas  permeaie,  ut 
suos  ner  universam  oeconomiam  effectus  exerceat  5 reputans  tan- 
dem futurum , ut  iis  praestitis  effectibus,  debeat  indesinenter, 
sed  tamen  insensibili  modo  a corpore  eliminari;  aliam  paratioiem 
ipsi  praesto  non  esse  viam  existimavi , quam  eam , quam  e 11  en 
ct  vasa  exhalantia  cutanea,  et  organa  Uropojetioa. 

Hisce  fretus  rationum  momentis,  atque  memoria  reco  ens , me 
nonnullos  probatae  auctoritatis  viros  audiisse , qui  allii  m 

ipsis  in  summa  cute  hominum  , qui  hydrargirosim  passi  ei'ant , et 
gravi  hinc  intertrigine  laborabant , sulphuretum  mercurii , sive 
aethiopem  mineiwlem , dum  intra  balnea  sulphurea  se  demergerent 
apparuisse , illieo  judicavi  ideo  frustranea  cessisse  tentamenta  a 
laudatis  summi  nominis  viris  suscepta  , tum  et  ea , quae  ipsemet 
in  variis  animalibus  humoribus  , speciatim  vero  in  urinis  habueram, 
eo  quod  mercurius  qui  minima  copia  corpus  sub  mercurialibus 
inunctionibus  ingredi  debet , minima  etiam  copia  in  eliminatis  hu  • 
moribus  deprehendatur  ; et  quod  omnis  instituta  encheiresis  habita 
fuerit  in  nimis  tenuem  humoris  delecti  copiam  ; propterea  experimen- 
tatoris  expectationem  irritam  evasisse , quia  minima  mercurii  existentig 
copia  , et  reagentium  efficacitatem , et  oculos  licet  acerrimos  eludat. 

Quapropter  maximam  humoris  copiam  esse  coacervandam  , in 
eam  ita  congestam  esse  habenda  experimenta  dijudicans  , quo  ali- 
qua ex  experimentis  summa  erui  posset , ad  id  operis  ipse  omni 
diligentia  in  hospitio  hujus  ui'bis  Charitatis  dicto  , et  in  ejus  Sec- 
tione , dei  Bogetto  vocata  , quae  ad  syphilide  laborantes  curandos 
prorsus  accomodata  est  , sexaginta  urinarum  libras  ab  aegrotis 
mercuriali  curatione  subjectis  collegi , et  in  apto  vitreo  vase  col- 
locavi. 

Urina  ita  collecta,  atque  servata  brevi  omnes  eas  acoris  spe- 
cialis dotes  amisit , quibus  vix  evacuatae  donantur  urinae  eorum  , 
qui  hydrargirosim  patiuntur  ; tunc  vero  alkalescens  facta  est , at- 
que copiose  subsedit.  Sedimen  philtrationis  ope  a superinnatante 
liquore  sejunxi , atque  opportune  reposui , ut  apta  dein  methodo 
ad  experientiae  trutinam  revocarem. 

Antequam  vero  experimenta  ex  hoc  urinarum  sedimine  haberem, 
apta  primum  esse  instituenda  tentamina  in  urinas  constitui  ; quae 
trans  philtrum  trajectae  multa  diaphaneitate  pollebant.  Ad  haec 
itaque , ea  in  usum  vocavi  reagentia , quae  mercurii  existentiae 
alicubi  revelandae  apta  accuratior  chemia  docet;  at  perperam.  Tunc 
urinae  portionem  , quam  intactam  servaveram  , intra  vas  vitreum 
locavi , evaporationi  ad  perfectam  usque  siccitatem  subjeci , residuum 


diligentissime  collegi,  lmic  anaticam  dosim  sub  carbo  natis  potassae, 
et  pulveris  carbonis  admiscui , miscelam  in  vitream  retortam  im- 
misi, hujus  bene  loricatae  collum  in  excipulum  figulinum  aqua 
repletum  ita  demersi  , ut  acpia  ultra  quatuor  transversos  digitos 
supra  retortae  collum  ascenderet , ac  demum , rebus  ita  dispositis, 
ignem  retortae  admovi  , ea  arte  , ut  sensim  , quoad  fieri  potuit , 
ignis  actio  intenderetur  ad  incandescendam  usque  , debita  tamen 
semper  diligentia  servata,  ne  retortae  vitrum  liquesceret;  atque 
ita  per  horam  et  ultra  eandem  ignis  vim  servavi  donec  omnis 

fluidorum  evolutio  sileret.  v 

Aqua  , quae  in  experimento  e retorta  sub  vaporum  forma  erum- 
pebat intra  aptum  excipulum  excepta  , opalinum  praeseferabat  co- 
lorem , empyreumaticum  ammoniacalem  odorem  olebat  , distinctos 
alhalinos  characteres  exhibebat , nonnullaque  praebebat  vestigia  > olei 
empyreumatici  animalis  , quod  ipsi  superinnatabat ; at  ne  ex  hac 
quidem  aliquot  mercurii  indicia  eruere  potui,  licet,  opportunis 
usurpatis  reagentibus,  eam  accuratum  ad  examen  revocaverim.  Re- 
siduum autem  in  retorta  a destillatione  superstes  , praeter  mate- 
riem carbonaceam , alkaliuam  , quibusdam  principiis  salino-terrosis 

nuptam , nilul  quidquam  exhibuit. 

Quum  itaque  in  liquida  urinarum  parte  nil.il  mercurii  detegerem  , 
operae  praelium  erat , ut  apta  methodo  lentarem  spontaneum  earum 
sedimen,  intra  quod  suspicabar,  mercurium,  a reliquis  urinarum  par- 
tibus , dum  alkalinam  nanciscebatur  indolem  , sejunctum  , et  sub- 
otidi , vel  sub  salis  forma  depositum  , aliisque  earumdem  salibus 


nuptum  contineri.  . 

Quo  suspicio  in  demonstratam  veritatem  abiret , sequentia  la- 

bui  experimehta ; primo  supra  cupri  laminam , apprime  pcrpo  ttani, 
et  aqua  madidam  diu  confricavi  praecipitatum,  quod  ab  urina 
sponte  secesserat : eadem  autem  ne  l.ylum  quidem  dealbata  est , 
cum  hoc  praecipitato  dein  commiscui  aequale  pondus  su 
nati  potassae,  et  carbonis  pulverat! ; mixturam  in  retortam  vitream 
rite  loricatam  immisi,  cui  affudi  sufficientem  aquae  purae  quanuutc  , 


u{  in  mollem  pastam  coalesceret;  collocata  tunc  super  furnum  retorta , 
excipulum , aqua  pura  plenum , sic  accomodavi , ut  ejus  collum 
intra  aquam  sat  alte  mergeretur  ; deinde  ignem  retortae  admovi  , 
quem  gradatim  adauxi  usque  ad  majorem  eam  temperiem  , quam 
vitrum,  quin  liquescat,  potest  ferre,  eamque  ita  intensam,  per 
horam  circiter,  attentissime  servavi,  donec  jam  omnis  fluidorum 
evolutio  siluerat. 

In  hoc  experimento  aqua , in  excipulo  contenta , leviter  opalina 
Facta  est , ac  , licet  odorem  empyreumaticum  ammoniacalem  emit- 
teret , et  nonnulla  olei  cmpyreumatici  indicia  praeberet , quam- 
quam multo  minori  gradu  , quam  in  praecedenti  experimento  , atr 
tamen  haec  -adnotanda  se  mihi  exhibebant.  Aquam  intra  excipulum 
contentam , maxima , qua  per  me  fieri  j>otuit  dexteritate  , omnique 
diligentia  per  decantationem  in  aliud  excipulum  effudi,  eamque 
aptioribus  in  usum  vocatis  reagentibus  lentavi,  ut  inde  mercurium 
detegerem , quocumque  tandem  sub  statu  in  ea  occurrere  posset ; 
at  neque  quidquam  mercurii  inde  reperire  potui. 

Supererat  in  fundo  vasis  , e quo  aquam  per  decantationem  edu- 
xeram , praecipitatum  pulveriforme , brunei  coloris  ; hoc  diligenter 
plumae  ope  collegi , ac  supra  cartham  bibulam  locavi ; absorpta 
ita  aqua,  et  pulvere  sicciori  reddito  simplicem  compressionem  in 
illud  institui ; haec  vero  sat  fuit , ut  innumeri  illico  apparuerint 
<]uam  maxime  exigui  globuli  mercuriales  , qui  simul  aggregati  sat 
conspicuam  mercurii  vivi  massam , viginti  et  ultra  granorum  pon- 
dus superantem  exhibuerunt. 

Admiratione  motus , non  tamen  agendorum  immemor , retor- 
tam attentum  ad  examen  revocavi , atque  non  sine  novo  stupore 
inveni  in  ipsius  collo  innumeros  hujusce  metalli  globulos  , retentos 
ab  oleo  empyreumatico  , in  ipsa  operatione  comparato  , a quo  col- 
lum retortae  inquinabatur. 

Ex  his,  quae  dixi,  experimentis,  ct  ex  summa  eorum,  quae 
inde  luculentissime  eruuntur,  mihi  videor  sequentia  deduci  posse; 
nimirum  : 

i.°  In  urina  Syphiliticorum,  qui  inunctionibus  mercurialibus  ob- 
noxii sunt  mercurium  existere  sub  forma  salis. 

2.0  In  ea  ipsa  solutum  servari  ope  acidorum , quae  in  ea  libera 

sunt. 

3.°  Mefcurium , quacumque  sub  forma , ab  urina  secedere , 
quum  urinae  acida  saturentur  ab  ammoniaca  , quae  gignitur  a 
decompositione  materialium  immediatorum , quae  ipsa  continet , 
ureae  praesertim  , utpote  quae  materiale  sistat  ad  putridam  ler- 
mentationem  , prae  reliquis  pronum. 

4-°  Mercurium  a vasis  lymphaticis  absorptum  per  majores  hujus 
systematis  truncos  in  sanguinis  alveum  affundi. 

5.°  Mercurium  sanguini  admixtum,  ob  maximam,  qua  pallet, 
divisibilitatem , omnes  humani  corporis  partes  pervadere  , atque 
ubi  vis  per  universum  corpus  suam  actionem  exerere. 

6.°  Mercurium,  in  viventi  oeconomia,  virium  chemico-vitalium 
actioni  subjectum , maxima  ex  parte  , vel  etiam  ex  integro  oxidari, 
et  salificari,  atque,  sub  hac  forma,  ab  humana  machina  praeser- 
tim per  lotia  eliminari. 

rj  0 Oxidationem  mercurii , sive  ex  parte  tantum  contingat , sive 
ex  integro  eveniat,  aut  lente,  aut  prompte  effici  , piout  varia  est 
solidorum  vitalis  .conditio  , varia  humorum  erasis  , aut  dyscrasia , 
qua  aeger  detineatur,  prout  varius  est  denique  celticae  affectionis 
cradus : hinc  ratio  variorum  effectuum  mercurii,  qui  in  variis  ob- 

servantur  individuis. 

8.°  Mercurium  in  syphilidis  curatione  agere : primo  per  se , hoc 
est,  subducendo  a viru  aliquod  ex  principiis,  e quibus  componi- 
tur , et  fortasse  oxigenium  , quod  ex  analogia  inter  ejus  elementa 
adesse  deducimus  ; secundo , ob  novas  qualitates  , quas  acquirit , 
dum  salinam  formam  sumit. 

g.°  Effectus,  quandoque  funestos  istius  metalli,  foi lasse  pendere 
ab  ipsius  intra  oeconomiam  stasi , quum  scilicet  adjuncta  quaedam 
prostant , quae  quominus  eliminari  possint  praepediunt , quod  qui 
dem,  evenire  potest , sive  ex  nimia  dosi , qua  adhibitum  fuit , sive 


ob  singulares  non  penitus  hactenus  perspectas  in  functionum  exer- 
citio , aberrationes  : tunc  vero  mercurium  agere  , non  ut  mercu- 
rium metallicum , sed  ut  sal  istius  metalli , quod  organicos  textus 
offendat , ac  ea  gravissima , et  proteiformia  symptomata  pariat , 
quae  morbum  mercurialem  constituunt. 

io.°  Remedia  actuosiora,  et  aptiora  ad  teterrimi  morbi  mercuria- 
lis  curationem , ea  comparata  videri , quae  ad  salinam  mercurii 
formam  immutandam  valent , uti  sunt  sulphur , sulphureta  alkalina, 
aquae  sulphureae , una  cum  illis  aliis  , quae  polis  sunt  secretivam 
organorum  cutanei , et  uropojetici  actionem  augere,  quemadmodum, 
ad  exemplum,  anlimonialia  nonnulla  praeparata,  guajacum  , salsa- 
parilla,  et  similia. 

n.°  Hasce  illationes,  si  per  experimenta,  et  observationes  con- 
firmarentur , posse  et  illustrare  modum  actionis  nonnullorum  re- 
mediorum , illorum  praesertim  , quae  a fossili  regno  sunt  deprompta. 

